OPĆINSKI PREKRŠAJNI SUD U SPLITU

Broj RKP: 20622

A 641000

**OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU PRORAČUNA OPĆINSKOG PREKRŠAJNOG SUDA U SPLITU ZA RAZDOBLJE**

**01.01.2024.-31.12.2024.**

Općinski prekršajni sud u Splitu obavlja aktivnost sudske i pravosudne djelatnosti i sjedište suda je u Splitu na adresi Domovinskog rata 4 dok se 8 stalnih službi nalaze u Kaštel Sućurcu, Omišu, Solinu, Trogiru, Sinju te na otocima Hvar (Stari grad), Brač (Supetar) i Vis. Općinski prekršajni sud je nadležan za područje 13 gradova i 26 općina i na datum 31.12.2024. zapošljava 26 suca i 96 službenika i namještenika.

**PRIHODI I PRIMICI POSLOVANJA PO EKONOMSKOJ KLASIFIKACIJI**

Za 2024.godinu planirani su ukupni prihodi u izvornom planu u iznosu 3.507.175,00 €.

Prihodi se sastoje od prihoda iz nadležnog proračuna za financiranje rashoda poslovanja i rashoda za nabavu nefinancijske imovine Općinskog prekršajnog suda u Splitu koji se financiraju samo iz državnog proračuna te se ne financiraju iz ostalih izvora financiranja, u iznosu **3.507.065,00 €.** Vlastiti prihodi koje ostvaruje sud se odnose na prihode od kopiranja dokumenata koji su iskazani u malim iznosima te smo ih u tom razdoblju planirani u iznosu od **110,00 €** godišnje.





**RASHODI I IZDACI POSLOVANJA PO EKONOMSKOJ KLASIFIKACIJI**

Ukupni rashodi i izdaci Općinskog prekršajnog suda u Splitu **ostvareni** u razdoblju 01.01.2024.-31.12.2024.iznose 3.871.053,03 €.

U odnosu na **planirane** rashode i izdatke u iznosu od 3.507.065,00 €, izvršenje je za 363.988,03 € više od plana za 2024.godinu, što je povećanje od cca. 9%.. Planirana sredstva za ostale rashode za zaposlenike odgovaraju iznosima za regrese, nagrade za uskršnje i božićne blagdane, dar sv. Nikole, jubilarne nagrade, otpremnine te ostale potrebe temeljene Kolektivnim ugovorom za državne službenike i namještenike. Pored toga, Zakonom o izmjenama Zakona o plaći i drugim materijalnim pravima pravosudnih dužnosnika koji je stupio na snagu 1. travnja 2024. povećana je osnovica za izračun plaće sudaca, te su im priznata prava koja ostvaruju službenici zaposleni u pravosudnim tijelima, i to pravo na naknadu troškova prijevoza na posao i s posla, godišnju nagradu za uskršnje i božićne blagdane, dar za dijete do navršenih 15 godina života, regres za korištenje godišnjeg odmora te pravo na sistematski pregled, a što je sve od utjecaja na povećanje rashoda.

U izvornom planu državnog proračuna za 2024. godinu, te promatrajući izvršenje plana rashoda poslovanja vidljivo je da su iznosom najznačajnije dolje navedene stavke koje se odnose na redovno poslovanje Suda.



**3111- Plaće za redovan rad;** u odnosu na izvorni plan, izvršenje je povećano za 359.234,91 €, što iznosi 13%, zbog povećanja plaća za državne službenike i namještenike, te suce u Općinskom prekršajnom sudu u Splitu

**3132- Doprinosi za zdravstveno osiguranje-** u odnosu na izvorni plan izvršenje je povećano za 19.998,09 €, što iznosi 2%,zbog povećanja plaća za državne službenike i namještenike, te suce u Općinskom prekršajnom sudu u Splitu.

**3233- Usluge promidžbe i informiranja** – u odnosu na izvorni plan, izvršenje je povećano 1.730,00 €, što iznosi 48%, i odnose se na objavu oglasa u Narodnim novinama, a zbog zapošljavanje službenika kroz 2024.godinu.

**3237- Intelektualne i osobne usluge**; obzirom na akcijski plan, kao i dodatno zaprimljeni prekršajni predmeti koji su ustupljeni od Općinskog suda u Šibeniku, te zapošljavanje 3 suca, očekivan je porast broja riješenih predmeta, kao i porast isplata troška braniteljima ( zbog porasta vrijednosti boda po odvjetničkoj tarifi) i sudskim vještacima, te se izvršeni plan u odnosu na izvorni povećao za 34.218,30 €,što iznosi porast od 30%.

**3241- Naknade troškova osobama izvan radnog odnosa –** u odnosu na izvorni plan, izvršenje je povećano za 174,07 €, što iznosi 18%, zbog ustupljenih predmeta iz sudova u Zadru i Šibeniku, sukladno dobivenim Uputama da je na predmetnom kontu potrebno knjižiti troškove svjedoka (putni troškovi, naknade za izgubljene zarade) s područja gradova Zadra i Šibenika.

**3295- Pristojbe i naknade** u odnosu na izvorni plan, izvršenje je povećano 921,00 €, što u postotku iznosi 15%, Sud ima mjesečnu obavezu plaćanja naknade za kvotno zapošljavanje invalida. Budući da naknada ovisi o visini minimalne plaće za 2024.g. izvršenje je na razini potreba Suda.